Ministru kabineta noteikumu „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” projekta sākotnējās ietekmes novērtējuma ziņojums (anotācija)

|  |
| --- |
| 1. **Tiesību akta projekta izstrādes nepieciešamība**
 |
|  1. |  Pamatojums | Ministru kabineta noteikumu „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” projekta izstrāde nepieciešama saistībā ar likumu „Grozījumi Valsts un pašvaldību institūciju amatpersonu un darbinieku atlīdzības likumā” (turpmāk – grozījumi Atlīdzības likumā), kas 2012.gada 15.novembrī ir pieņemts Saeimā, un kura attiecīgā norma (grozījumi likuma 7.1pantā) plānota, ka stāsies spēkā ar 2013.gada 1.februāri. |
|  2. |  Pašreizējā situācija un problēmas |  Šobrīd valsts un pašvaldību institūciju amatpersonu (darbinieku) mēnešalgas nosaka Ministru kabineta 2009.gada 22.decembra noteikumi Nr.1651 „Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību” (turpmāk – noteikumi Nr.1651), ņemot vērā amatam atbilstošo mēnešalgu grupu, kā arī amatpersonas (darbinieka) kvalifikācijas pakāpi. Savukārt kvalifikācijas pakāpes noteikšanā ņem vērā amata pienākumu vai darba izpildes vērtējumu un amata (dienesta, darba) pieredzi valsts un pašvaldību institūcijās. 2012.gada 15.novembrī tika pieņemti grozījumi Valsts un pašvaldību institūciju amatpersonu un darbinieku atlīdzības likumā, kas paredz, ka valsts pārvaldes iestāžu amatpersonu un darbinieku mēnešalgas noteikšanā ņem vērā atbilstošo mēnešalgas grupu, kas noteikta, pamatojoties uz amata saimi un līmeni. Attiecīgie grozījumi likumā stājas spēkā ar 2013.gada 1.februāri.  |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Noteikumu projekts paredz vienkāršot amatpersonu (darbinieku) mēnešalgu noteikšanas kārtību, turpmāk mēnešalgu noteikšanā nepiemērojot sešas kvalifikācijas pakāpes, kā arī nepiemērojot kritēriju - valsts dienestā nostrādātais laiks (līdz 11 gadiem). Tā vietā, atbilstoši grozījumiem Atlīdzības likumā, mēnešalgu paredzēts noteikt pamatojoties uz mēnešalgu grupu, kurai atbilst noteikts mēnešalgas diapazons. Konkrēto amatpersonas (darbinieka) mēnešalgu diapazona ietvaros paredzēts noteikt, ņemot vērā amatpersonas (darbinieka) darba izpildes novērtējumu un amatpersonas (darbinieka) profesionālo pieredzi (līdz 3 gadiem), kas būs par pamatu darbinieka kategorijas noteikšanai (kopā trīs kategorijas). Noteikumu projekts paredz, ka jaunā mēnešalgas noteikšanas kārtība stāsies spēkā ar 2014.gada 1.janvāri, bet laika periodā līdz 2014.gada 1.janvārim valsts tiešās pārvaldes amatpersonu (darbinieku) mēnešalgas noteikšanā paredzēts piemērot Ministru kabineta 2009.gada 22.decembra noteikumus Nr.1651 "Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību" redakcijā, kāda bija spēkā līdz 2013.gada 1.februārim. Tādējādi amatpersonu (darbinieku) mēnešalgas noteikšanā 2013.gadā būs piemērojamas noteikumu Nr.1651 II. un II2.nodaļās iekļautās normas. Izņēmums ir 1.pielikums, kurš būs jāpiemēro no noteikumu projekta. Rīcību gadījumos, kad amatpersona (darbinieks) novērtēta, pamatojoties uz Ministru kabineta 2012.gada 10.jūlija noteikumiem Nr. 494 „Noteikumi par valsts tiešās pārvaldes iestādēs nodarbināto darba izpildes novērtēšanu””, nosaka noteikumu projekta 36.2.apakšpunkts.  Savukārt Valsts un pašvaldību institūciju amatpersonu un darbinieku atlīdzības likuma 11.panta pirmajā daļā minēto amatpersonu un darbinieku mēnešalgu grupu un tām atbilstošo maksimālo mēnešalgu noteikšanā būs piemērojamas noteikumu projekta normas.  Amatpersonas (darbinieka) darba izpildes novērtējums tiks saistīts arī ar darba samaksas mainīgo daļu. Darba samaksas mainīgā daļa šo noteikumu izpratnē ietver prēmiju par darba izpildes novērtējumu.  Noteikumu projekts regulē arī piemaksu noteikšanas kārtību, amatpersonu un darbinieku amatu saimēm (apakšsaimēm) un līmeņiem atbilstošās mēnešalgu grupas (1.pielikums), kā arī nosaka iestādes un amatu grupas, kurās amata (dienesta, darba) pienākumu izpilde ir saistīta ar īpašu risku (9.pielikums). Noteikumu projekts paredz atsevišķas mēnešalgu skalas:1. Amatpersonām (darbiniekiem) ministrijās, Valsts kancelejā, Pārresoru koordinācijas centrā un Korupcijas novēršanas un apkarošanas birojā;2. Amatpersonām (darbiniekiem) ministriju padotībā esošajās iestādēs;3. Valsts aģentūras "Civilās aviācijas aģentūra" amatpersonu un darbiniekiem, kuru profesionālā darbība ir saistīta ar aģentūras mērķu sasniegšanu, nodrošinot Eiropas Savienības un Starptautiskās civilās aviācijas organizācijas (ICAO) prasību izpildi;4. Valsts un pašvaldību institūciju amatpersonu un darbinieku atlīdzības likuma 11.panta pirmajā daļā minētajām amatpersonām (darbiniekiem).Lai nodrošinātu noteikumu projekta ieviešanu esošo finanšu resursu ietvaros, mēnešalgu skalās ir koriģētas mēnešalgu diapazonu zemākās robežas. |
|  5. |  Projekta izstrādē iesaistītās institūcijas |  Projekts šo jomu neskar |
|  6. |  Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz valsts un pašvaldību institūciju amatpersonām un darbiniekiem, tādēļ sabiedrības līdzdalība noteikumu projekta izstrādē nebija nepieciešama. |
|  7. |  Cita informācija |  Nav |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Valsts un pašvaldību institūciju amatpersonas un darbinieki t.sk: valsts tiešās pārvalde iestādēs nodarbinātie – 33.2 tūkst.;Neatkarīgajās iestādēs nodarbinātie – 1,5 tūkst.;Pašvaldību iestādēs nodarbinātie -63.5 tūkst. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme | Projekts šo jomu neskar. |
|  4. |  Tiesiskā regulējuma nefinansiālā ietekme |  Projekts šo jomu neskar. |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav |

*Anotācijas III, IV, V, VI, VII sadaļa - projekts šo jomu neskar.*

 Finanšu ministrs A.Vilks

I.Ošiņa

23.01.2013 12:14

755

67095662; fakss 67095541;

Inga.Osina@fm.gov.lv